Mod syd er den ydre vold af Carpenterkrateret sluttet til det gamle Anaximanderkrater, og satellitkrateret "Anaximander B" ligger langs den vestlige rand. Mod nordøst ligger Anaximeneskrateret.  Karakteristika I geologisk forstand er dette et forholdsvis ungt månekrater, hvis dannelser ikke er eroderet af betydning af senere nedslag. Det er helt sikkert yngre end de omgivende kratere. Den indre væg udviser tegn på sammenfald, særlig langs den østlige side, og der er sket nogen dannelse af terrasser i kratervæggen. Den ydre rand er ikke mærket af småkratere af betydning, men der findes et lille krater langs den syd-sydøstlige indre væg. Kraterbunden inden for de sammenfaldne indre vægge er ret jævn, men irregulær med mange små høje og bakker. Nær bundens midtpunkt findes en usædvanlig formation: en dobbelt central top med en mindre top forskudt mod vest og en større højderyg forskudt mod øst. Denne ryg løber mod syd til kanten af den indre væg.